Βύρων Απτόσογλου

Ο Βύρων Απτόσογλου (γνωστός και ως "Byron"Κώστας Π. Παναγιωτόπουλος, "Το Χέρι" (έκδοση καταστημάτων "Ritsi", Νοέμβριος 1990), Κωνσταντινούπολη, Τουρκία, 1923 - 26 Σεπτεμβρίου 1990) ήταν Έλληνας σχεδιαστής και εικονογράφος του οποίου δουλειές περιέχονται σε κάθε είδους έντυπο που κυκλοφόρησε στην Ελλάδα κατά το δεύτερο ήμισυ του εικοστού αιώνα.
Απόφοιτος της Ανώτατης Σχολής Καλών Τεχνών της Αθήνας, εργάσθηκε ως ζωγράφος και γλύπτης αλλά έγινε πασίγνωστος ως καλλιτέχνης εικονογραφημένων εκδόσεων και θεωρείται από τους πρωτεργάτες του ελληνικού κόμικς.

Ξεκίνησε να εργάζεται ως εικονογράφος με την έναρξη της δεκαετίας του '50 και συνεργάσθηκε στενά με τον εκδότη Στέλιο ΑνεμοδουράΆρης Μαλανδράκης, περιοδικό "Αντί",
 τεύχος 577 της 5 Μαΐου 1995, σελ. 32: "Οι κυνηγοί της χαμένης εικόνας"  δημιουργώντας τον "Υπεράνθρωπο" , ένα χαρακτήρα βασισμένο στα Αμερικανικά πρότυπα των υπερηρώων. Τρία χρόνια μετά (1953) η εντατική συνεργασία τουςΣυνέντευξη Σοφίας Απτόσογλου στην "Κυριακάτικη Ελευθεροτυπία" της 27 Οκτωβρίου 2002,
 σελ. 19: "Η Εθνική Αντίσταση στα εξώφυλλα του Μικρού Ήρωα, 50 χρόνια μετά το πρώτο τεύχος του" προσέφερε το εβδομαδιαίο περιοδικό ανάγνωσμα "Μικρός Ήρως" του οποίου η έκδοση διήρκεσε έως και το 1968, ενώ την επόμενη τριετία η ιστορία μεταφέρθηκε σε 15μερο έντυπο πλήρους εικονογράφησης (κόμικς), στο οποίο ο Απτόσογλου ήταν πάλι ο κύριος σχεδιαστής. Με τον Ανεμοδουρά ως συγγραφέα τους, ο Βύρων Απτόσογλου δημιούργησε οκτώ πρωτότυπες ελληνικές ιστορίες του Ιταλικής προέλευσης χαρακτήρας κόμικς Μπλεκ, οι οποίες δημοσιεύθηκαν στο ομότιτλο, εβδομαδιαίο και στο μηνιαίο ("Μεγάλος Μπλεκ") περιοδικό.

Τις δεκαετίες του '70 και '80 ήταν τακτικός συνεργάτης στο εβδομαδιαίο περιοδικό Ρομάντσο, όπου και δημοσίευσε εκατοντάδες σχέδιά του, ιστορικού, κυρίως χαρακτήρα (συνήθως συνόδευαν αφιερώματα του Γιάννη Β. Ιωαννίδη).

Τη δεκαετία του 80 ο Απτόσογλου ίδρυσε τις εκδόσεις "Βύρων" μέσω των οποίων κυκλοφόρησε τον Εικονογραφημένο Καραγκιόζη με δικά του σχέδια και σενάριο.

Η σαφήνεια, η πλαστικότητα των γραμμών, η προσήλωση στη λεπτομέρεια και η απόδοση συναισθηματικών προεκτάσεων μέσω του σχεδίου ήταν μερικά από τα κύρια χαρακτηριστικά της τεχνοτροπίας του Έλληνα καλλιτέχνη που έφυγε από τη ζωή το 1990 σε ηλικία 67 ετών, πριν προλάβει να ολοκληρώσει τη μεταφορά της Οδύσσειας σε κόμικς, όπως σχεδίαζεΓιώργος Γ. Βλάχος, "Το ζωηρό χρώμα του θρύλου - Με υποογραφή 'Byron'", περιοδικό "ΚΑΙ", 10 Απριλίου 1991, σελ. 100-102.

 Εξωτερικοί σύνδεσμοι 
 Η σελίδα του Βύρωνα Απτόσογλου στη Lambiek Comiclopedia
Πηγές - Παραπομπές 

Κατηγορία:Έλληνες δημιουργοί κόμικς
Κατηγορία:Έλληνες ζωγράφοι του 20ού αιώνα